open-index/open-wikipedia-markdown huggingface dataset:
নট নাও জন

"**নট নাও জন**" ব্রিটিশ রক ব্যান্ড পিংক ফ্লয়েডের একটি গান, যেটি রচনা করেছেন রজার ওয়াটার্স। গানটি তাদের ১৯৮৩ সালের *[[দ্য ফাইনাল কাট (অ্যালবাম)|দ্য ফাইনাল কাট]]* অ্যালবামে প্রকাশিত হয়। *দ্য ফাইনাল কাট* অ্যালবামের একমাত্র একক হিশেবে গানটিতে প্রধান কণ্ঠ দিয়েছেন ডেভিড গিলমোর। এটি ইউকে একক চার্টে ৩০ নম্বরে অবস্থানে ছিল।

## পরিবেশনকারী
;পিংক ফ্লয়েড
*রজার ওয়াটার্স – সহ-প্রধান কণ্ঠ, বেস গিটার, টুয়েলভ-স্ট্রিং গিটার, টেপ ইফেক্টস, সিন্থেসাইজার
*ডেভিড গিলমোর – সহ-প্রধান কণ্ঠ, ইলেকট্রিক গিটার
*নিক মেইসন – ড্রাম
;অতিরিক্ত সঙ্গীতজ্ঞ:
*অ্যান্ডি বাউন – হ্যামন্ড অর্গান
*ডোরিন চ্যান্টার – নেপথ্য কণ্ঠ (কল অ্যান্ড রেসপন্স)
*আইরিন চ্যান্টার – নেপথ্য কণ্ঠ (কল অ্যান্ড রেসপন্স)

## তথ্যসূত্র

## বহিঃসংযোগ

বিষয়শ্রেণী:১৯৮৩-এর গান
বিষয়শ্রেণী:১৯৮৩-এর একক
বিষয়শ্রেণী:রজার ওয়াটার্স রচিত গান
বিষয়শ্রেণী:পিংক ফ্লয়েডের গান
বিষয়শ্রেণী:রজার ওয়াটার্স প্রযোজিত গানের রেকর্ডিং
বিষয়শ্রেণী:ব্রিটিশ হার্ড রক গান
বিষয়শ্রেণী:বিক্ষোভের গান
বিষয়শ্রেণী:ম্যাকরোনিক গান
বিষয়শ্রেণী:পারমাণবিক যুদ্ধ ও অস্ত্র সম্পর্কে গান
বিষয়শ্রেণী:হার্ভেস্ট রেকর্ডসের একক
বিষয়শ্রেণী:কলাম্বিয়া রেকর্ডসের একক
৪৭নং ওয়ার্ড, ঢাকা উত্তর সিটি কর্পোরেশন

**৪৭নং ওয়ার্ড** ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা ঢাকা উত্তর সিটি কর্পোরেশনের অঞ্চল-৭ এর অন্তর্গত। এটি প্রাক্তন দক্ষিণখান আদর্শ ইউনিয়ন পরিষদের অন্তর্গত ০৫ নং ওয়ার্ড ছিল। ৪৭ নং ওয়ার্ডটি  দক্ষিণখান থানায় অবস্থিত এবং ওয়ার্ডটি বাংলাদেশ জাতীয় সংসদের ঢাকা-১৮ আসনের অন্তর্গত। এ ওয়ার্ডের বর্তমান কাউন্সিলর হলেন জনাব মোতালেব মিয়া। ২০২৪ এর গণঅভ্যুত্থানে শেখ হাসিনার আওয়ামী লীগ সরকারের পতন হলে, সকল নির্বাচনী অঞলের ন্যয় এই ওয়ার্ডের কাউন্সিলর আসনটিও শূন্য হয়ে যায়।

এলাকা: ফায়দাবাদ, কোটবাড়ী, মৌশাইর ও চালাবন নিয়ে ৪৭ নং ওয়ার্ডটি গঠিত।

## তথ্যসূত্র


বিষয়শ্রেণী:ঢাকা উত্তর সিটি কর্পোরেশনের ওয়ার্ড
সংকীর্ণ গিরিখাত

[থাম্ব| [কিরগিজস্তান|কিরগিজস্তানের তামচির কাছে মরুভূমিতে একটি শুকনো সংকীর্ণ গিরিখাত। যে খাঁড়িটি অতীতে গিরিখাতের নীচ বরাবর প্রবাহিত ছিল তা একটি সমান্তরাল আরিকে সরানো হয়েছে।]]
জেরিক ভূমিতে, একটি **গুল্চ** বা **সংকীর্ণ গিরিখাত** হল একটি গভীর V আকৃতির উপত্যকা যা ক্ষয় এর কারণে গঠিত হয়। এটিতে একটি ছোট স্রোত বা শুষ্ক খাঁড়ি থাকতে পারে এবং এটি সাধারণত একটি গালির(জলে ক্ষয়প্রাপ্ত হয়ে সে খাদের সৃষ্টি হয়) চেয়ে আকারে বড় হয়।  হঠাৎ করে তীব্র বৃষ্টিপাতের ফলে গুলচের তলদেশে আকস্মিক বন্যা দেখা দিতে পারে।

পূর্ব কানাডায় গুল্চ বা সংকীর্ণ গিরিখাত বলতে বোঝায়:

* একটি সংকীর্ণ গভীর খাদ (নিউফাউন্ডল্যান্ড)
* একটি সরু লবণাক্ত জলের চ্যানেল (নোভা স্কোটিয়া)

## আরও দেখুন
* অ্যারোয়ো (খাঁড়ি) - বৃষ্টির পরে প্রবাহ সহ শুকনো খাঁড়ি বা স্রোতের বিছানা
* ক্যানিয়ন - পাহাড়ের মধ্যে গভীর উপত্যকা, গিরিখাত অন্তর্ভুক্ত।
* ডেল (ভূমিরূপ) - খোলা উপত্যকা
* কুলি - উপত্যকা বা নিষ্কাশন অঞ্চলের ধরন
* গালি - প্রবাহিত জল এবং/অথবা গণ চলাচলের ফলে মাটিতে তীব্রভাবে ক্ষয়প্রাপ্ত ভূমিরূপ
* উপত্যকা - ছোট উপত্যকা, প্রায়ই স্রোত ক্ষয়ের কারণে
* উপত্যকা - পাহাড়ের মধ্যে নিম্ন এলাকা, প্রায়শই এর মধ্য দিয়ে একটি নদী প্রবাহিত হ্য়
* ওয়াদি - নদী উপত্যকা, বিশেষ করে একটি শুষ্ক নদীর তলদেশ যেখানে শুধুমাত্র ভারী বৃষ্টির সময় জল থাকে

## তথ্যসূত্র

বিষয়শ্রেণী:উপত্যকা
বিষয়শ্রেণী:নদীজ ভূমিরূপ
বিষয়শ্রেণী:ক্ষয়প্রাপ্ত ভূমিরূপ
বিষয়শ্রেণী:গিরিসংকট ও গিরিখাত
আজাদপুর মেট্রো স্টেশন

**আজাদপুর মেট্রো স্টেশন** দিল্লি মেট্রোর ইয়োলো ও পিঙ্ক লাইনের সংযোগস্থলে অবস্থিত। এটি দিল্লি জাতীয় রাজধানী অঞ্চলের কারনাল রোড আজাদপুরে অবস্থিত উত্তোলিত মেট্রো স্টেশন। ২০০৯ সালের ৪ঠা ফেব্রুয়ারি তারিখে ইয়োলো ও ২০১৮ সালের ১৪ই মার্চ পিঙ্ক লাইন সাধারণ মানুষের ব্যবহারের জন্য চালু করে দেওয়া হয়।

## স্টেশন বিন্যাস

## সংযোগ
নিকটবর্তী চক্রপথের আজাদপুর বাস স্টপ থেকে দিল্লি পরিবহন নিগমের ৭৮এসটিএল, ১০০, ১০০এ, ১০০এক্সট, ১০১এ, ১০১বি, ১০১এক্সট, ১০৩, ১১২-১১৪, ১২০, ১২০এ, ১২০বি, ১২৩, ১২৪, ১৩৪, ১৩৫, ১৩৭, ১৪০, ১৬৯, ১৬৯এসপিএল, ১৭১, ১৭৩, ১৯১, ১৯৩, ১৯৫, ২৩৫, ২৫৯, ৩৩৩, ৩৪১, ৪০২, ৪০২সিএল, ৮৮৩, ৯০১, ৯০১সিএল, ৯২১, ৯২১সিএল, ৯২১ই, ৯২১এক্সট, ৯৭১, ৯৭১এ, ৯৭১বি, ৯৮২, ৯৮২এলএসটিএল, টিএমএস(-) ও  কারনাল রোড আজাদপুর বাস স্টপ থেকে ১৭, ১৯এ, ১০৬এ, ১১৩এক্সট, ১১৯, ১২৯, ১৩০, ১৩৬, ১৪৬, ১৫৪, ১৮১, ১৮১এ, ১৮৩, ১৮৪, ৮০৫এ বাস পরিষেবা চালু রয়েছে।

## তথ্যসূত্র

## বহিঃসংযোগ

বিষয়শ্রেণী:দিল্লি মেট্রো স্টেশন
বিষয়শ্রেণী:২০০৯-এ চালু রেলওয়ে স্টেশন
গ্র্যামি হল অব ফেম

**গ্র্যামি হল অফ ফেম** হল একটি হল অব ফেম যাভ মাধ্যমে দীর্ঘস্থায়ী গুণগত বা ঐতিহাসিক তাৎপর্যের সঙ্গীত রেকর্ডিংকে সম্মানিত করা হ্য়। রেকর্ডিং শিল্পের সমস্ত শাখা থেকে বিশিষ্ট এবং জ্ঞানী পেশাদারদের একটি বিশেষ সদস্য কমিটি দ্বারা প্রতি বছর মনোনীতদের বাছাই করা হয়। ১৯৭৩ সালে মার্কিন যুক্তরাষ্ট্রের দ্য রেকর্ডিং অ্যাকাডেমি দ্বারা এটি সংকলিত এবং প্রতিষ্ঠিত হয়েছিল। ২৫ বছর বয়সোর্ধ সমস্ত জেনারে রেকর্ডিং (একক ও অ্যালবাম) এই নির্বাচনের জন্য যোগ্য। তালিকায় সংযোজিত রেকর্ডিং আর্ট পেশাদারদের একটি কমিটি দ্বারা প্রতিবছর নির্বাচন করা হয়।



শিরোনাম অনুসারে বর্ণানুক্রমিক তালিকা:
*গ্র্যামি হল অব ফেম প্রাপকের তালিকা (এ–ডি)
*গ্র্যামি হল অব ফেম প্রাপকের তালিকা (ই–আই)
*গ্র্যামি হল অব ফেম প্রাপকের তালিকা (জে–পি)
*গ্র্যামি হল অব ফেম প্রাপকের তালিকা (কিউ–জেড)

## তথ্যসূত্র

## বহিঃসংযোগ
*প্রাতিষ্ঠানিক ওয়েবসাইট 

বিষয়শ্রেণী:১৯৭৩-এ প্রবর্তিত পুরস্কার
বিষয়শ্রেণী:গ্র্যামি পুরস্কার
বিষয়শ্রেণী:গ্র্যামি হল অব ফেম পুরস্কার প্রাপক
বিষয়শ্রেণী:ক্যালিফোর্নিয়ায় হল অব ফেম
বিষয়শ্রেণী:সঙ্গীত হল অব ফেম
নীল ঘন্টা

**নীল ঘন্টা** হল একধরণের লতানো ফুলের গাছ। এর বৈজ্ঞানিক নাম *thunbergia erecta*. নীল ঘন্টা ফুল সাধারণত গাঢ় নীল বা নীল-বেগুনি রঙের হয়ে থাকে। পাঁচ পাপড়ি বিশিষ্ট এই ফুলের ঘন্টা আকৃতির কারনেই এর নাম হয়েছে নীল ঘন্টা।

## বর্ণনা
নীল ঘন্টা ফুলের আদি নিবাস আমেরিকার ক্রান্তীয় অঞ্চলে হলেও বর্তমানে বাংলাদেশের প্রায় সব বাগানেই এর দেখা মেলে। তবে এই গাছ ঠিক কবে বাংলাদেশে এসেছে এর সঠিক কোন তথ্য পাওয়া যায়না। নীল ঘন্টা গাছ কেটে-ছেঁটে ঝোঁপের আকৃতিতে রাখা যায় আবার মাচা বা ফটকের পাশে লাগালে সহজেই সেখানে ছড়িয়ে পড়ে। এই গাছ সাধারনত প্রায় দেড় মিটার পর্যন্ত লম্বা হয়। শাখার অগ্রভাগের পাতার গোড়া থেকে একেকটি বা সজোড় গাঢ়-নীল বা নীল-বেগুনি রঙের ফুল ফোটে। এই ফুল চওড়া ও সামান্য বাঁকা। দলনল সাদা, ভেতর টকটকে হলুদ এবং তিন সেন্টিমিটার লম্বা এবং এর মুখ প্রায় চার সেন্টিমিটার চওড়া।

## তথ্যসূত্র

বিষয়শ্রেণী:ফুল
বিষয়শ্রেণী:উদ্যান উদ্ভিদ
বিষয়শ্রেণী:আফ্রিকার উদ্ভিদ
কে. এস. নারায়ণ রেড্ডি

**ডা. কে এস নারায়ণ রেড্ডি** (জন্ম- ১৭ জুলাই, ১৯৩০, মৃত্যু- ৯ এপ্রিল, ২০২১) এমডি, ডিসিপি, পিএইচডি, এফএএমএস, এফআইএমএসএ, এফআইএএমএস, এফএএমএম; হলেন ভারতের ফরেনসিক মেডিসিনের একজন অধ্যাপক। তিনি হায়দ্রাবাদের ওসমানিয়া মেডিকেল কলেজের অধ্যক্ষ হিসাবে অবসর গ্রহণ করেন এবং অন্ধ্রপ্রদেশের মাহাবুবনগরের এসভিএস মেডিকেল কলেজে ফরেনসিক মেডিসিনের সম্মানিত অধ্যাপক ছিলেন। ১৯৯৮ সালে ইন্টারন্যাশনাল ইউনিভার্সিটি অফ কনটেম্পরারি স্টাডিজ, ওয়াশিংটন ডিসি, ইউএসএ তাকে মেডিসিনে ডক্টর অফ ফিলোসফির ডিগ্রি প্রদান করে। তিনি ৪০ বছরেরও বেশি সময় ধরে ফরেনসিক মেডিসিন এবং টক্সিকোলজির পাঠ্যপুস্তকের মাধ্যমে ভারতের মেডিকেল শিক্ষার্থীদের কাছে সুপরিচিত ছিলেন। ১৯৮৬ সালে চিকিৎসা বিশেষত্বের উন্নয়নের জন্য তিনি চিকিৎসা বিজ্ঞানের সর্বোচ্চ পুরস্কার ড. বিসি রায় পুরস্কারে ভূষিত হয়েছেন। তিনি সারা ভারতের প্রচুর ফরেনসিক মামলায় অবদান রেখেছিলেন।

পেশাদার জার্নালে তিনি ৩১ টি নিবন্ধ অবদান রেখেছেন এবং ফরেনসিক মেডিসিনে ১০ টি বই প্রকাশ করেছেন। তার প্রথম বই যা মেডিকেল ছাত্রদের জন্য পাঠ্যপুস্তক হয়েছে তা হল *দ্য এসেনশিয়ালস অফ ফরেনসিক মেডিসিন অ্যান্ড টক্সিকোলজি*। ২০১৭  সাল পর্যন্ত বইটির ৩৪ টি সংস্করণ প্রকাশিত হয়েছে।

## বিজ্ঞানে অবদান

**এসেনশিয়াল অব ফরেনসিক মেডিসিন এন্ড টক্সিকোলজি*
**দ্যা সিনোপসিস অব ফরেনসিক মেডিসিন এন্ড টক্সিকোলজি*
* *মেডিকোলিগ্যাল ম্যানুয়াল*

## পুরস্কার

* চিকিৎসাবিজ্ঞানে বিশেষ উন্নয়নের জন্য ডঃ বিসি রায় পুরস্কারে (১৯৮৬) ভূষিত হন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:পাঠ্যপুস্তক লেখক
বিষয়শ্রেণী:ভারতীয় ফরেনসিক বিজ্ঞানী
বিষয়শ্রেণী:ড. বি. সি. রায় পুরস্কার বিজয়ী
বিষয়শ্রেণী:১৯৩০-এ জন্ম
বিষয়শ্রেণী:২০২১-এ মৃত্যু
উমাইদ আসিফ

**উমাইদ আসিফ** (জন্ম: ৩০ এপ্রিল ১৯৮৪) একজন পাকিস্তানি ক্রিকেটার, যিনি পেশোয়ার জালমির হয়ে প্রতিনিধিত্ব করছেন। তিনি একজন ছয় ফুট পাঁচ ইঞ্চি লম্বা ডানহাতি মাঝারি-ফাস্ট বোলার। ২০১৮ সালের এপ্রিলে, তাকে ২০১৮ পাকিস্তান কাপের জন্য ফেডারেল এরিয়া দলে মনোনীত করা হয়েছিল।

২০১৮ সালের আগস্ট মাসে, তিনি পাকিস্তান ক্রিকেট বোর্ড কর্তৃক ২০১৮–১৯ মৌসুমের জন্য কেন্দ্রীয় চুক্তিতে ভূষিত হওয়া ৩৩ জন খেলোয়াড়ের একজন ছিলেন। ২০১৯ সালের মার্চ মাসে, তাকে ২০১৯
পাকিস্তান কাপের জন্য খাইবার পাখতুনখোয়ার দলে রাখা হয়েছিল। ২০১৯ সালের সেপ্টেম্বরে, ২০১৯-২০ ঘরোয়া ক্রিকেট মৌসুমের জন্য দক্ষিণ পাঞ্জাবের দলে তাকে সদস্য করা হয়েছিল।

## তথ্যসূত্র

## বহিঃসংযোগ
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ পাঞ্জাবের (পাকিস্তান) ক্রিকেটার
বিষয়শ্রেণী:বেলুচিস্তানের ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:পেশাওয়ার জালমির ক্রিকেটার
বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার
বিষয়শ্রেণী:শিয়ালকোটের ক্রিকেটার
বিষয়শ্রেণী:শিয়ালকোট স্ট্যালিয়ন্সের ক্রিকেটার
বিষয়শ্রেণী:শিয়ালকোট থেকে আগত ক্রিকেটার
বিষয়শ্রেণী:পাকিস্তানি ক্রিকেটার
ভিক্ষুণী

**ভিক্ষুণী** বা **ভিক্খুনী** হল বৌদ্ধধর্মে সম্পূর্ণরূপে নিযুক্ত একজন মহিলা সন্ন্যাসী। পুরুষ সন্ন্যাসীদের ভিক্ষু বলা হয়। ভিক্ষুণী এবং ভিক্ষু উভয়েই বিনয়ের দ্বারা বসবাস করে, যা একগুচ্ছ নিয়মের একটি সমুহ। সম্প্রতি অবধি, মহিলা সন্ন্যাসীদের পরম্পরাগুলি শুধুমাত্র মহাযান বৌদ্ধধর্মে রয়ে গিয়েছিল এবং এইভাবে চীন, কোরিয়া, তাইওয়ান এবং ভিয়েতনামের মতো দেশে প্রচলিত আছে কিন্তু কিছু মহিলা গত দশকে থেরবাদ এবং বজ্রযান শাখাসমূহে সম্পূর্ণ সন্ন্যাসব্রত গ্রহণ করেছেন। রক্ষণশীল দৃষ্টিকোণ থেকে, থাইল্যান্ড বা তিব্বতে সমসাময়িক ভিক্ষুণী অভিষেকের কোনোটিই বৈধ নয়।

বৌদ্ধ আনুশাসনিক ধর্মগ্রন্থ অনুসারে, নারীরা পুরুষের মতোই নির্বাণে পৌঁছাতে সক্ষম। আনুশাসনিক ধর্মগ্রন্থ বলে যে গৌতম বুদ্ধ তার মাসীমা তথা পালক-মা মহাপ্রজাপতি গৌতমীর নির্দিষ্ট অনুরোধে ভিক্ষুণীদের পরম্পরা প্রথম তৈরি করেছিলেন, যিনি প্রথম ভিক্ষুণী হয়েছিলেন। প্রারম্ভিক বৌদ্ধ মতপরম্পরাগুলির একটি বিখ্যাত কাজ হল থেরীগাথা, যা পালি আনুশাসনিক ধর্মগ্রন্থে সংরক্ষিত জ্ঞানার্জনের বিষয়ে বরিষ্ঠ ভিক্ষুনীদের দ্বারা রচিত কবিতার একটি সংকলন।

আনুশাসনিক ধর্মগ্রন্থে মহিলাদের জন্য ভিক্ষুণী হিসাবে নির্ধারিত হওয়ার জন্য প্রয়োজনীয় অতিরিক্ত ব্রত বর্ণনা করে, যা হলো আঠ গরুধম্ম, এবং ভিক্ষুণী সম্প্রদায়কে ভিক্ষু সম্প্রদায়ের অধীনস্থ এবং নির্ভরশীল হিসাবে মনোনীত করে। যেসব স্থানে ভিক্ষুণী পরম্পরা ঐতিহাসিকভাবে অনুপস্থিত ছিল বা লুপ্ত হয়ে গেছে, অসচ্ছলতার কারণে, সেখানে সন্ন্যাসের বিকল্প রূপ গড়ে উঠেছে। তিব্বতীয় বৌদ্ধধর্মে, মহিলারা আনুষ্ঠানিকভাবে শ্রামণেরী (নবীন সন্ন্যাসী) ব্রত গ্রহণ করে; কিছু থেরাবাদী মহিলারা সামণেরীর ঐতিহাসিক ব্রতের অনুরূপ একটি অনানুষ্ঠানিক এবং সীমিত শপথ নিতে বেছে নিতে পারেন, যেমন থাইল্যান্ডের মাএচি এবং মায়ানমারের থিলশিন।

## তথ্যসূত্র

বিষয়শ্রেণী:বৌদ্ধধর্ম
বিষয়শ্রেণী:বৌদ্ধ পরিভাষা
বিষয়শ্রেণী:বৌদ্ধ উপাধি
বিষয়শ্রেণী:বৌদ্ধ সন্ন্যাসবাদ
ভারতীয় গ্র্যামি পুরস্কার বিজয়ী ও মনোনীতদের তালিকা

নীচে ভারত থেকে গ্র্যামি পুরস্কার বিজয়ী এবং মনোনীতদের একটি তালিকা রয়েছে। এযাবৎ রবিশঙ্কর ও জুবিন মেহতা পাঁচটি, এ আর রহমান ও রিকি কেজ দুইটি গ্র্যামি পুরস্কার জিতেছেন।

## তালিকা

## আরো দেখুন
*ভারতীয় একাডেমি পুরস্কারের বিজয়ী ও মনোনীতদের তালিকা

## তথ্যসূত্র

## বহিঃসংযোগ

বিষয়শ্রেণী:জাতীয়তা অনুযায়ী গ্র্যামি পুরস্কার বিজয়ী ও মনোনীতদের তালিকা
বিষয়শ্রেণী:ভারতীয় পুরস্কার বিজয়ীদের তালিকা
বিষয়শ্রেণী:ভারতীয় সঙ্গীতজ্ঞ
বিষয়শ্রেণী:ভারতীয় ব্যক্তির তালিকা
নীতিশ মুখোপাধ্যায়

**নীতিশ মুখোপাধ্যায় ** (২৪ নভেম্বর ১৯১৭  - ১০ জুন ১৯৬৫) ছিলেন বিশ শতকের দ্বিতীয়ার্ধে বাংলা চলচ্চিত্র জগতের খ্যাতনামা অভিনেতা। বাংলা ও হিন্দি উভয় ছবিতেই তিনি কাজ করেছেন। চলচ্চিত্র পরিচালক ও সঙ্গীত পরিচালক হিসাবেও তার পরিচিতি ছিল।

## জন্ম ও শিক্ষা জীবন

নীতিশ মুখোপাধ্যায়ের জন্ম ১৯১৭ খ্রিস্টাব্দের ২৪ নভেম্বর ব্রিটিশ ভারতের নদীয়া জেলার শান্তিপুরের এক সম্ভ্রান্ত পরিবারে। পিতা ভূজেন্দ্রনাথ মুখোপাধ্যায় ছিলেন ডেপুটি ম্যাজিস্ট্রেট। নীতিশের পড়াশোনা কলকাতার সাউথ সুবার্বান স্কুলে। ১৯৩৩ খ্রিস্টাব্দে ম্যাট্রিক পাশের পর ভরতি হন আশুতোষ কলেজে। সেখান থেকে আই.এ পাশের পর তিনি প্রতিরক্ষা বিভাগে চাকরি নেন। কিছুদিন চাকরির পর তিনি সে চাকরি ছেড়ে দেন সঙ্গীতের টানে। কেননা ছোটবেলা থেকেই গানের তালিম নিয়েছেন দুই প্রবাদপ্রতিম সঙ্গীত শিল্পী ভীষ্মদেব চট্টোপাধ্যায় ও তারাপদ চক্রবর্তীর কাছে। গানের সঙ্গে অভিনয়ের শিক্ষা নেন শিশিরকুমার ভাদুড়ীর কাছে এবং নিয়মিতই অভিনয় করতেন শিশির কুমার ভাদুড়ীর শ্রীরঙ্গম নাট্যমঞ্চে। গানের সঙ্গে তার অভিনয়ে খ্যাতি অর্জন করেন।

## অভিনয় জীবন
১৯৩৯ খ্রিস্টাব্দে নরেশ মিত্র পরিচালিত কালী ফিল্মস-এর "শর্মিষ্ঠা" ছবিতে তিনি প্রথম অভিনয় করেন। এর পরে আরো ছবিতে অভিনয় করলেও প্রথমদিকে তেমন সুনাম অর্জন করতে না পারায় সঠিক মন স্থির করতে পারছিলেন না। অবশেষে ১৯৪৭ খ্রিস্টাব্দে মুক্তিপ্রাপ্ত "মুক্তির বন্ধন" ছবি সিনেমা জগতে ফিরিয়ে আনে। তারপর ১৯৪৭ খ্রিস্টাব্দে দেবকীকুমার বসুর *চন্দ্রশেখর* ছবিতে মীরকাশিমের ভূমিকায় নীতিশের দোর্দণ্ডপ্রতাপ অভিনয় জনপ্রিয়তা এনে দেয়। এরপর একে একে বহু বাংলা ছবিতে অভিনয় করেন। তিনি নরেশ মিত্র, নীরেন লাহিড়ী, দেবকী বসু, শৈলজানন্দ মুখোপাধ্যায়, চিত্ত বসু, অগ্রদূত (বিভূতি লাহা) মধু বসু প্রমুখ বিশিষ্ট পরিচালকের ছবিতে কাজ করেন। তার শেষ অভিনীত ছায়াছবি ছিল ১৯৬৫ খ্রিস্টাব্দে মুক্তিপ্রাপ্ত *রাজা রামমোহন*। একই বছরে তার আরও একটি ছবি রূপ সনাতন মুক্তি পেয়েছিল। 
শুধু চলচ্চিত্রে নয়, মঞ্চেও তিনি অভিনয় করেছেন। অপূর্ব কণ্ঠস্বর আর অসাধারণ বাচনভঙ্গি ছিল তার অভিনয়-সম্পদ। তারাশঙ্কর বন্দ্যোপাধ্যায়ের *সঞ্জীবন ফার্মেসী* উপন্যাস অবলম্বনে *আরোগ্য নিকেতন* নাটকের মুখ্য চরিত্র জীবনমশাই-এর ভূমিকায় তার অভিনয় ছিল অসাধারণ।

## অভিনীত চলচ্চিত্রসমূহ

## মৃত্যু
১৯৬৫ খ্রিস্টাব্দের ১০ জুন নীতিশ মুখোপাধ্যায় মাত্র ৪৭ বৎসর বয়সে পরলোক গমন করেন।

## তথ্যসূত্র

## বহিঃসংযোগ
*

বিষয়শ্রেণী:১৯১৭-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:নদিয়া জেলার ব্যক্তি
বিষয়শ্রেণী:বাঙালি অভিনেতা
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:ভারতীয় অভিনেতা
অনুসন্ধান কমিটি, ২০১২

**অনুসন্ধান কমিটি, ২০১২** হলো বাংলাদেশের ১১তম নির্বাচন কমিশনের প্রধান নির্বাচন কমিশনার ও অন্যান্য নির্বাচন কমিশনার নিয়োগে যোগ্য ব্যক্তি বাছাইয়ের জন্য ২০১২ সালের ২২ জানুয়ারি রাষ্ট্রপতি জিল্লুর রহমান কর্তৃক গঠিত একটি কমিটি। সৈয়দ মাহমুদ হোসেনকে সভাপতি করে এই কমিটির সদস্য সংখ্যা ৪ জন। নির্বাচন কমিশন গঠনের জন্য বাংলাদেশে এই ধরনের কমিটির মধ্যে এটিই প্রথম। কমিটির সুপারিশের ভিত্তিতে ৮ ফেব্রুয়ারি রাষ্ট্রপতি রকিবুদ্দিন কমিশন গঠন করেন।
## প্রেক্ষাপট
২০০৭ সালে সেনা সমর্থিত তত্ত্বাবধায়ক সরকারের আমলে শামসুল হুদা কমিশন নিয়োগ লাভ করে, যাদের অধীনে নবম জাতীয় সংসদ নির্বাচন অনুষ্ঠিত হয়। ২০১১ সালের ১০ মে বাংলাদেশ সুপ্রীম কোর্ট তত্ত্বাবধায়ক সরকার ব্যবস্থা বাতিলের রায় দেয়। এছাড়াও বাংলাদেশের সংবিধানের পঞ্চদশ সংশোধনীর মাধ্যমে এ সরকার ব্যবস্থাকে বাতিল করা হয়। ২০১২ সালের ১৪ ফেব্রুয়ারি শামসুল হুদা কমিশনের মেয়াদ শেষ হয়। তার পূর্বে ১১তম নির্বাচন কমিশন গঠনের জন্য ২০১১ সালের ২২ ডিসেম্বর রাজনৈতিক দলের সঙ্গে সংলাপ শুরু করেন রাষ্ট্রপতি জিল্লুর রহমান। সংলাপে বিএনপি ও ইসলামী আন্দোলন বাংলাদেশ সহ কয়েকটি দল তত্ত্বাবধায়ক সরকার ব্যবস্থা বহালের পক্ষে মত দেন৷ ২০১২ সালের ১২ জানুয়ারি আওয়ামী লীগের সাথে সংলাপ করার মাধ্যমে রাষ্ট্রপতির সংলাপ অনুষ্ঠান সমাপ্ত হয়। ২২ জানুয়ারি নির্বাচন কমিশন গঠনের জন্য রাষ্ট্রপতি চার সদস্যের একটি অনুসন্ধান কমিটি গঠন করে দেন।

## সদস্যবৃন্দ
কমিটির সদস্যবৃন্দ:
# সৈয়দ মাহমুদ হোসেন
# মোহাম্মদ নূরুজ্জামান
# এ. টি. আহমেদুল হক চৌধুরী
# আহমেদ আতাউল হাকিম

## কর্মপদ্ধতি
মন্ত্রিপরিষদ বিভাগের জারিকৃত প্রজ্ঞাপন অনুসারে, এই অনুসন্ধান কমিটির প্রধান বা সভাপতি হবেন সুপ্রিমকোর্টের আপিল বিভাগের মনোনীত বিচারপতি৷ মন্ত্রিপরিষদ বিভাগ সার্চ কমিটিকে সব ধরনের সাচিবিক সহায়তা দেবে৷ অনুসন্ধান কমিটির সভায় কমপক্ষে দুই জন উপস্থিত না হলে কোরাম হবেনা৷ তারা তাদের নিজেদের সভার কর্মপদ্ধতি ঠিক করতে পারবেন৷ কমিটি গঠনের ১০ কার্যদিবসের মধ্যে রাষ্ট্রপতির কাছে তাদের সুপারিশ পেশ করতে হবে৷ তারা প্রধান নির্বাচন কমিশনার এবং নির্বাচন কমিশনারের প্রতিটি পদের বিপরীতে দুইজনের নাম সুপারিশ করবেন৷ আর তাদের মধ্য থেকেই রাষ্ট্রপতি প্রধান নির্বাচন কমিশনার এবং নির্বাচন কমিশনার নিয়োগ করে নির্বাচন কমিশন গঠন করবেন৷ সংখ্যাগরিষ্ঠের মতামতের ভিত্তিতে সার্চ কমিটি সিদ্ধান্ত নেবে৷ তবে সমতার ক্ষেত্রে কমিটির সভায় সভাপতিত্বকারীর নির্ণায়ক সিদ্ধান্ত দেয়ার ক্ষমতা থাকবে৷

## কার্য বিবরণী
২০১২ সালের ৭ ফেব্রুয়ারি অনুসন্ধান কমিটি রাষ্ট্রপতিকে সুপারিশ জমা দেন। সুপারিশ মোতাবেক রাষ্ট্রপতি ৮ ফেব্রুয়ারি রকিবুদ্দিন কমিশন গঠন করেন।

## প্রতিক্রিয়া
প্রধান বিরোধী দল বিএনপি এই কমিটি প্রত্যাখ্যান করে নতুন নির্বাচন কমিশন গঠনের আগে তত্ত্বাবধায়ক সরকার পুনর্বহালের দাবি অব্যাহত রাখে।

## আরও দেখুন
* অনুসন্ধান কমিটি, ২০১৭
* অনুসন্ধান কমিটি, ২০২২
## তথ্যসূত্র

বিষয়শ্রেণী:অনুসন্ধান কমিটি
বিষয়শ্রেণী:বাংলাদেশে নির্বাচন
বিষয়শ্রেণী:২০১২-এ বাংলাদেশ
বিষয়শ্রেণী:বাংলাদেশ নির্বাচন কমিশন
সিউডোকোলাডেনিয়া ফতুয়া

**রুডি পাইড ফ্ল্যাট**(দ্বিপদ নামকরণ: *Pseudocoladenia fatua (Evans)*) হেসপারিডি (Hespaeriidae) বা স্কিপারস (Skippers) গোত্র ও  পায়ারজিনি (Pyrginae) উপ-গোত্রের অন্তর্ভুক্ত প্রজাতি।

## আকার
প্রসারিত অবস্থায় রুডি পাইড ফ্ল্যাট এর ডানার আকার ৩৬ মিলিমিটার দৈর্ঘ্যের হয়।

## বিস্তার
এই প্রজাতি ভারত এর সিকিম থেকে অরুণাচল প্রদেশ, ভুটান এবং মায়ানমার এর বিভিন্ন অঞ্চলে দেখা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:এশিয়ার প্রজাপতি
লোকমান আহমদ আমীমী

মাওলানা **লোকমান আহমদ আমীমী** একজন বাংলাদেশি আলেম, ভাষা সৈনিক, বহু ভাষাবিদ, অনুবাদক ও লেখক। তিনি ১৯৫২ এর ভাষা আন্দোলনে সক্রিয়ভাবে অংশগ্রহণ করেছিলেন। তিনি মোহাম্মদপুর ঈদগাহ মাঠ জামে মসজিদের খতিব ছিলেন। এছাড়াও ঢাকা রেসিডেনসিয়েল মডেল কলেজের ধর্মীয় শিক্ষক ছিলেন। তিনি হাফিজ ইবনুল কাইয়িম কর্তৃক রচিত রূহ বিষয়ক গ্রন্থ ‘''সিররূর রূহের''’ বাংলায় অনুবাদ করেছিলেন, বাংলাদেশে ব্যাপক পাঠ্য, যা বিভিন্ন মাদ্রাসার সিলেবাসের অন্তর্ভুক্ত রয়েছে।

## জীবনী
আমীমী ১৯২৮ সালে কুমিল্লা জেলার বরুড়া থানার বোয়ালিয়া গ্রামে এক মুসলিম পরিবারে জন্মগ্রহণ করেন।

তিনি ঢাকা আলিয়া মাদ্রাসার শিক্ষার্থী ছিলেন, ১৯৫২ সালে এই মাদ্রাসা পড়াকালীন ১৯৫২ এর ভাষা আন্দোলনে সক্রিয়ভাবে অংশগ্রহণ করেছিলেন। তার ভাষা আন্দোলনের অবদানের কথা ১৯৯০ সালে বাংলা একাডেমি থেকে প্রকাশিত *অমর একুশে স্মারক গ্রন্থে* উল্লেখ আছে। পরবর্তীতে আহমদ রফিক ও এম আর মাহবুব সম্পাদিত *রাষ্ট্রভাষা আন্দোলন ইতিহাস ও অনুষঙ্গ গ্রন্থের* দ্বিতীয় খন্ডে বায়ান্নর ভাষা আন্দোলন সম্পর্কে তার অবদানের কথা উল্লেখ আছে।

তিনি ১৯৬৩ সাল থেকে ২০১৮ সাল পর্যন্ত মোহাম্মদপুর ঈদগাহ মাঠ জামে মসজিদে ইমাম ও খতিব ছিলেন। এবং ঢাকা রেসিডেনসিয়েল মডেল কলেজে ১৯৭২ সাল থেকে ১৯৯৬ সাল পর্যন্ত ইসলাম ধর্মীয় শিক্ষক ছিলেন। 

২০২০ সালের ২৮ জানুয়ারি তিনি মৃত্যুবরণ করেন। 

## অবদান
আমীমী বাংলা, ইংরেজি, আরবি, ফারসি ও উর্দু ভাষায় পান্ডিত্য অর্জন করেছিলেন। আরবি ভাষার লেখক হাফিজ ইবনুল কাইয়িম কর্তৃক রচিত রূহ মূল্যবান গ্রন্থ ‘সিররূর রূহ’ তিনি বাংলায় অনুবাদ করেন। মুফতি আমিমুল ইহসানের লিখিত একাধিক গ্রন্থ উর্দু কিতাব বাংলায় অনুবাদ করেন এর মধ্যে উল্লেখযোগ্য গ্রন্থগুলো হলো:

**উল্লেখযোগ্য অনুবাদ কর্ম**

* *সিররূর রূহ (অনুবাদ নাম রুহের রহস্য)*
* *হাদিয়াতুল মুসাল্লিন (অনুবাদ নাম: মুসলমানদের জন্য উপহার)*
* *তারিখে ইলমে হাদিস (অনুবাদ নাম: হাদিস চর্চার ইতিহাস)*
* *তারিখে ইলমে ফিকহ (অনুবাদ নাম: ফিকহ চর্চার ইতিহাস)*
* *মি. হামফ্রের ডায়েরীটি*

অনুবাদ কর্মের পাশাপাশি তিনি পত্রিকায় কলাম লিখতেন। ১৯৫২ সালের ভাষা আন্দোলন ও ১৯৭১ সালের মুক্তিযুদ্ধের স্মৃতিচারনা শাকের হোসাইন শিবলি কর্তৃক সম্পাদিত ‘একাত্তরের চেপে রাখা ইতিহাস, আলেম মুক্তিযোদ্ধার খোঁজে’ গ্রন্থে বর্ণিত হয়েছে।  

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:আরবিকে অনুবাদক
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:সরকারি মাদ্রাসা-ই-আলিয়া, ঢাকার প্রাক্তন শিক্ষার্থী
বিষয়শ্রেণী:কুমিল্লা জেলার ব্যক্তি
বিষয়শ্রেণী:সুন্নি ইসলামের পণ্ডিত
বিষয়শ্রেণী:বৃহত্তর কুমিল্লার ইসলামি ব্যক্তিত্ব
আল বিদিয়া মসজিদ

**আল-বিদিয়া মসজিদ** (, কখনও কখনও **আল-বিদিয়াহ** () বা **আল-বাদিয়াহ** ()) নামে পরিচিত।সংযুক্ত আরব আমিরাতের ফুজাইরাহ আমিরাতের একটি ঐতিহাসিক মসজিদ। এটি ছিল দেশটির প্রাচীনতম মসজিদ, ২০১৮ সালের সেপ্টেম্বরে আবুধাবি আমিরাতের আল আইন শহরের শেখ খলিফা বিন জায়েদ আল নাহিয়ান মসজিদের কাছে ইসলামী স্বর্ণযুগের ১০০০ বছরের পুরনো মসজিদের ধ্বংসাবশেষ আবিষ্কারের আগে এটি ছিল দেশটির সবচেয়ে প্রাচীন মসজিদ। এটি এখনও ব্যবহৃত হচ্ছে, আমিরাতের রাজধানী শহর থেকে প্রায় ৪০ কিমি (২৫ মিনিট) উত্তরে আল-বাদিয়াহ বা আল-বিদিয়াহ নামক একটি ছোট গ্রামে অবস্থিত এবং এটি "উসমানীয় মসজিদ" নামেও পরিচিত।

## ইতিহাস
মসজিদটি নির্মাণের তারিখ সম্পর্কে সঠিক তথ্য জানা যায়নি।  মাটি ও পাথর দিয়ে নির্মিত  কাঠামোটিতে  কোনও কাঠ ব্যবহার করে করা হয়নি। তাই তেজস্ক্রিয় কার্বনভিত্তিক কালনিরূপণ ব্যবহার সম্ভব নয়। এটি ১৫ শতকের কোনো এক সময়ে নির্মিত হয়েছে বলে ধারণা করা হয়, তবে কিছু পূর্ববর্তী অনুমিত সময়ের প্রস্তাব করা হয়েছে।  ১৯৯৭-৯৮ সাল পর্যন্ত সিডনি বিশ্ববিদ্যালয়ের সহযোগিতায় ফুজাইরাহর প্রত্নতাত্ত্বিক কেন্দ্র এই স্থানটি তদন্ত করেছিল। .
ফুজাইরাহ প্রত্নতত্ত্ব ও ঐতিহ্য বিভাগ এই সিদ্ধান্তে উপনীত হয়েছিল যে মসজিদটি ১৪৪৬ খ্রিস্টাব্দে নির্মিত হয়েছিল বলে ধারণা করা হয়, পাশাপাশি মসজিদ এবং গ্রামকে ঘিরে দুটি ওয়াচ টাওয়ার রয়েছে।

## আরও দেখুন

* সংযুক্ত আরব আমিরাতে ইসলাম

## তথ্যসূত্র

বিষয়শ্রেণী:১৫শ শতাব্দীর মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:সংযুক্ত আরব আমিরাতের মসজিদ
দীনেশ গুণবর্ধনে

**দীনেশ চন্দ্র রূপসিংহ গুণবর্ধনে** (জন্মঃ ১৯৪৯) হচ্ছেন একজন শ্রীলঙ্কীয় রাজনীতিবিদ যিনি ২০২২ সালের ২২শে জুলাই তারিখ থেকে ২৩ সেপ্টেম্বর ২০২৪ তারিখ পর্যন্ত দেশটির প্রধানমন্ত্রী ছিলেন। প্রধানমন্ত্রী পদের দায়িত্ব পালন করার পাশাপাশি দীনেশ শ্রীলঙ্কার জনপ্রশাসন মন্ত্রণালয়, স্বরাষ্ট্র মন্ত্রণালয় এবং প্রাদেশিক সভা এবং স্থানীয় সরকার মন্ত্রণালয়ের মন্ত্রী হিসেবে দায়িত্ব পালন করেছিলেন।

গুণবর্ধনে ১৯৭৩ সাল থেকে বামপন্থী রাজনৈতিক দল 'মহাজন একসাথ পেরামুনা'র সাথে যুক্ত ছিলেন এবং এখনো আছেন। তিনি বিভিন্ন সরকারের অধীনে মন্ত্রিসভার সদস্য হিসেবে কাজ করেছেন এবং ২০২০ থেকে ২০২২ পর্যন্ত তিনি ছিলেন ছিলেন লিডার অব দ্য হাউজ।

গুণবর্ধনে একটি খ্যাতিমান রাজনৈতিক পরিবারে জন্মেছিলেন, তার পিতা ফিলিপ গুণবর্ধনে ছিলেন একজন মার্ক্সীয় রাজনীতিবিদ যিনি ১৯৫৬ সাল থেকে ১৯৫৯ সাল পর্যন্ত কৃষি এবং খাদ্য মন্ত্রী ছিলেন, এছাড়াও ছিলেন মৎস্য মন্ত্রী (১৯৬৫ সাল থেকে ১৯৭০ মেয়াদে)। দীনেশের মা কুসুমাশ্রীও একজন রাজনীতিবিদ ছিলেন। দীনেশ কলম্বোর রয়্যাল কলেজে পড়ে যুক্তরাষ্ট্রের অরেগন বিশ্ববিদ্যালয়ে পড়তে যান, তিনি ভিয়েতনাম যুদ্ধের বিরোধিতা করেছিলেন। ১৯৮৩ সালে তাকে সংসদ সদস্য নির্বাচিত করা হয়।
## পূর্ব জীবন এবং পরিবার
১৯৪৯ সালের ২ মার্চ দীনেশ জন্মগ্রহণ করেন গুণবর্ধনে পরিবারে। তার পিতা ফিলিপ গুণবর্ধনে ছিলেন শ্রীলঙ্কায় সমাজতন্ত্রবাদী মতবাদের জনক এবং মা কুসুমাশ্রী ছিলেন একজন সংসদ সদস্য। দীনেশের মসী ভিভিয়ানে শ্রীলঙ্কার রাজনীতিতে বামপন্থী ঘরানার একজন উর্ধ্বতন নেত্রী ছিলেন।

দীনেশ পড়াশোনা করেন কলম্বোর রয়্যাল প্রাইমারি স্কুল এবং রয়্যাল কলেজে এবং এরপর তিনি নেদারল্যান্ডস এবং যুক্তরাষ্ট্রে পড়তে যান। নেদারল্যান্ডসের স্কুল অব বিজনেস এবং যুক্তরাষ্ট্রের অরেগন বিশ্ববিদ্যালয়ে তিনি পড়াশোনা করেন, যুক্তরাষ্ট্র থেকে তিনি বিবিএ পাশ করেন।

দীনেশ রমণী বৎসলা কোটেলাওয়ালা নাম্নী এক তরুণীকে বিয়ে করেন। তাদের এক ছেলে (নামঃ যদামিন) এবং মেয়ে (নামঃ শঙ্খপালি) জন্মগ্রহণ করে। আশির দশকের মাঝখান দিকে দীনেশের পত্নী রমণী দুরারোগ্য ব্যধিতে আক্রান্ত হয়ে মারা যান।
## কর্মজীবন
### ১৯৭২-২০০০
যুক্তরাষ্ট্রের অরেগনের অরেগন বিশ্ববিদ্যালয় থেকে দীনেশ পড়াশোনা শেষ করে নিউ ইয়র্কে স্বল্প সময় কাজ করেন, '৭২ সালে তার পিতার মৃত্যুর সংবাদ শুনে নিজ দেশ শ্রীলঙ্কায় চলে আসেন। পঞ্চাশের দশকে তার বাবা ফিলিপের তৈরি করা বামপন্থী রাজনৈতিক দল 'মহাজন একসাথ পেরামুন'তে দীনেশ সঙ্গে সঙ্গে যোগ দান করেন; '৭৩ সালের আগস্টে তাকে এই দলের কেন্দ্রীয় কমিটির সদস্য করা হয়। ১৯৭৪ সালে তিনি এই দলটির মহাসচিবের দায়িত্ব পান।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:শ্রীলঙ্কান রাজনীতিবিদ
বিষয়শ্রেণী:শ্রীলঙ্কার প্রধানমন্ত্রী
বিষয়শ্রেণী:জীবিত ব্যক্তি
বিষয়শ্রেণী:সিংহলী রাজনীতিবিদ
বিষয়শ্রেণী:শ্রীলঙ্কান বৌদ্ধ
বিষয়শ্রেণী:শ্রীলঙ্কার পরিবহনমন্ত্রী
বিষয়শ্রেণী:শ্রীলঙ্কার পঞ্চদশ সংসদ সদস্য
বিষয়শ্রেণী:ইউনাইটেড পিপল’স ফ্রিডম অ্যালায়েন্সের রাজনীতিবিদ
বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী
বিষয়শ্রেণী:শ্রীলঙ্কার শিক্ষামন্ত্রী
বিষয়শ্রেণী:শ্রীলঙ্কার নগরোন্নয়ন মন্ত্রী
বিষয়শ্রেণী:শ্রীলঙ্কার পরিবেশমন্ত্রী
বিষয়শ্রেণী:শ্রীলঙ্কার নবম সংসদ সদস্য
বিষয়শ্রেণী:শ্রীলঙ্কার একাদশ সংসদ সদস্য
বিষয়শ্রেণী:শ্রীলঙ্কার দ্বাদশ সংসদ সদস্য
বিষয়শ্রেণী:শ্রীলঙ্কার ত্রয়োদশ সংসদ সদস্য
বিষয়শ্রেণী:শ্রীলঙ্কার চতুর্দশ সংসদ সদস্য
বিষয়শ্রেণী:শ্রীলঙ্কার ষোড়শ সংসদ সদস্য
বিষয়শ্রেণী:শ্রীলঙ্কার অষ্টম সংসদ সদস্য
বিষয়শ্রেণী:অরেগন বিশ্ববিদ্যালয়ের প্রাক্তন শিক্ষার্থী
মুহম্মদ সালেহ বাঙ্গালী

মাওলানা **মুহম্মদ সালেহ বাঙ্গালী** () ছিলেন অষ্টাদশ শতাব্দীর একজন আলেমে দ্বীন। তাঁর বিষয়ে আব্দুল হাই লখনবী এবং মুহম্মদ ইসহাক ভট্টির গ্রন্থসমূহে উল্লেখ করা হয়েছে, যেখানে তাকে ফেকহ, উসূলে ফেকহ, হেকমৎ, কালাম এবং মনতেকের ক্ষেত্রে একজন নেতৃস্থানীয় আলেম ডাকা হয়। 

## জিন্দেগী
পুরনো গ্রন্থে মুহম্মদ সালেহের নামের সাথে *বাঙ্গালী* প্রত্যয় যুক্ত পাওয়া যায়। তিনি হিন্দুস্তানে গোপামউ শহরের কাজী শিহাব উদ্দিনের অধীনে দ্বীনি তালীম অর্জন করেন।  এর বাদে, তিনি মীর জাহেদ হরবীর (ওফাত: ১৬৮৯ খ্রীষ্টাব্দ) হালাকায় যোগদান করেন। হরবী ছিলেন শাহ আব্দুর রহীমের অন্যতম ওস্তাদ এবং মোগল শাহী দরবারে একজন কাজী হিসাবে কাজ করতেন। ওস্তাদ থেকে তিনি অনেক উপকৃত হয়েছেন।  এরপর সালেহ সাহেব নিজে দ্বীনি তালিম দেওয়ার এজাজত পান। তাঁর অনেক শাগরেদের মধ্যে ছিলেন কুতুব উদ্দিন, যিনি ছিলেন তাঁর সাবেক ওস্তাদ শিহাব উদ্দিনের অন্যতম ছেলে, এবং কুতুব উদ্দিন নিজেও একজন কাজী হয়েছিলেন। কুতুব উদ্দিন তাঁর ওস্তাদের কাছ থেকে হরবী সাহেবের ইসনাদ সন্ধান করেছেন, এবং তিনি  মোল্লা মাজদুদ্দিনের ওস্তাদ ছিলেন। 

## তথ্যসূত্র

বিষয়শ্রেণী:মৃত্যুর সাল অজানা
বিষয়শ্রেণী:জন্মের সাল অজানা
বিষয়শ্রেণী:১৮শ শতাব্দীতে মৃত্যু
বিষয়শ্রেণী:১৭শ শতাব্দীতে জন্ম
বিষয়শ্রেণী:১৮শ শতাব্দীর মুসলিম ধর্মতত্ত্ববিদ
বিষয়শ্রেণী:ভারতীয় সুন্নি মুসলিম
বিষয়শ্রেণী:১৮শ শতাব্দীর মুসলিম
বিষয়শ্রেণী:বাঙালি আলেম
বিষয়শ্রেণী:১৮শ শতাব্দীর বাঙালি
বিয়িং হিউম্যান ফাউন্ডেশন

দ্য **বিয়িং হিউম্যান ফাউন্ডেশন** হল মুম্বাই -ভিত্তিক একটি দাতব্য সংস্থা, যেটি ২০০৭ সালে বলিউড তারকা সালমান খান দ্বারা প্রতিষ্ঠিত, যেটি ভারতে সুবিধাবঞ্চিতদের জন্য শিক্ষা এবং স্বাস্থ্যসেবা প্রদান করে।  সংস্থাটি প্রাথমিকভাবে বিয়িং হিউম্যান-মার্কার পণ্যদ্রব্যের বিক্রয়ের মাধ্যমে অর্থায়ন করে, যা ২০১৮ সালের আগস্ট পর্যন্ত প্রায় ১২০ কোটি লাভ করে যার মধ্যে দাতব্য সংস্থার শেয়ার ছিল ১২-১৫ কোটি৷ 

## তথ্যসূত্র

## বহিঃসংযোগ

* বিয়িং হিউম্যান ফাউন্ডেশনের অফিসিয়াল ওয়েবসাইট
* অসীমা অলাভজনক সংস্থার ওয়েবসাইট
বিষয়শ্রেণী:২০০৭-এ প্রতিষ্ঠিত সংগঠন
বিষয়শ্রেণী:সালমান খান
বিষয়শ্রেণী:ভারত ভিত্তিক দাতব্য সংস্থা
ম্যাপিলারি

**ম্যাপিলারি** হল ক্রাউডসোর্সড জিওট্যাগ করা ছবি শেয়ার করার জন্য একটি পরিষেবা, যা সুইডেনের মালমোতে অবস্থিত রিমোট কোম্পানি ম্যাপিলারি এবি দ্বারা প্রতিষ্ঠিত। এটি একটি পরিষেবা যেখানে জিওট্যাগ করা ছবি শেয়ার করে বা করার স্থান। ম্যাপিলারি ২০১৩ সালে প্রতিষ্ঠিত হয়েছিল ২০২০ সালে ফেসবুক ইনকো (বর্তমানে মেটা প্ল্যাটফর্মস) দ্বারা অধিগ্রহণ করা হয়েছিল। এটি কয়েকটি বিকল্প প্ল্যাটফর্মের মধ্যে একটি যেখানে গুগল স্ট্রিট ভিউয়ের মতো রাস্তার স্তরের চিত্র রয়েছে।

## তথ্যসূত্র

বিষয়শ্রেণী:আইওএস সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:উইন্ডোজ ফোন সফটওয়্যার
বিষয়শ্রেণী:২০১৩-এ প্রতিষ্ঠিত ইন্টারনেট সম্পত্তি
বিষয়শ্রেণী:ক্রিয়েটিভ কমন্স-লাইসেন্সপ্রাপ্ত ওয়েবসাইট
বিষয়শ্রেণী:২০২০-এর অধিগ্রহণ ও একত্রীকরণ
গোয়া বিধানসভা

**গোয়া বিধানসভা** হলো ভারতের গোয়া রাজ্যের এককক্ষ বিশিষ্ট আইনসভা। বারদেজের পোরভোরিমে গোয়া রাজ্য বিধানসভা কমপ্লেক্সে বিধানসভার বৈঠক হয়। অষ্টম গোয়া বিধানসভা ৪০ জন সদস্য নিয়ে গঠিত। বিধানসভা বাজেটের দায়িত্বে থাকে, বিধানসভা সামাজিক কর্মসূচি, কৃষি উন্নয়ন, অবকাঠামো উন্নয়ন ইত্যাদির জন্য অর্থ বরাদ্দ করে। এটি কর প্রস্তাব এবং ধার্য করার জন্যও দায়ী।

## ইতিহাস
১৯৬১ সালে পর্তুগিজ শাসনের অবসানের পর, গোয়াকে লেফটেন্যান্ট-গভর্নর হিসাবে লেফটেন্যান্ট জেনারেল কুনহিরামন পালাত ক্যান্ডেথের নেতৃত্বে  সামরিক প্রশাসনের অধীনে রাখা হয়েছিল। ৮ জুন ১৯৬২-এ, সামরিক শাসন বেসামরিক সরকার দ্বারা প্রতিস্থাপিত হয় যখন লেফটেন্যান্ট-গভর্নর ভূখণ্ডের প্রশাসনে তাকে সহায়তা করার জন্য ২৯ জন মনোনীত সদস্যের একটি অনানুষ্ঠানিক পরামর্শক পরিষদ মনোনীত করেন। প্রথম কাউন্সিল ২৪ সেপ্টেম্বর ১৯৬২ জনসাধারণের জন্য উন্মুক্ত একটি সভায় মিলিত হয়েছিল।

১৯৬৪ সালের ৯ জানুয়ারি সেক্রেটারিয়েট ভবনে (আদিল শাহের প্রাসাদ) প্রথম সমাবেশ অনুষ্ঠিত হয়। তাই, ৯ জানুয়ারী প্রতি বছর গোয়াতে "বিধায়ক দিবস" হিসাবে চিহ্নিত করা হয়। ১৯৮৭ সালে, গোয়া একটি ভারতীয় রাজ্যে পরিণত হয় এবং বিধানসভার আসন সংখ্যা ৪০-এ উন্নীত হয়।

বারদেজের পোরভোরিমে গোয়া রাজ্য বিধানসভা কমপ্লেক্সে বিধানসভা মিলিত হয়। ভবনটির নির্মাণকাজ শুরু হয় ২২ জানুয়ারী ১৯৯৪, এবং শেষ হয় ৫ মার্চ ২০০০ সালে।

## তথ্যসূত্র

## বহিস্থ সংযোগ
* Goa Lok Sabha Election 2019 Results Website 
*Goa Legislature official site


বিষয়শ্রেণী:গোয়া সরকার
বিষয়শ্রেণী:ভারতের রাজ্য বিধানসভা
বিষয়শ্রেণী:এক কক্ষবিশিষ্ট আইনসভা
কোজি তোরিউমি

**কোজি তোরিউমি** (, ; জন্ম: ৯ মে ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

## প্রারম্ভিক জীবন
কোজি তোরিউমি ১৯৯৫ সালের ৯ই মে তারিখে জাপানের কিসারাজুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:সেরেসো ওসাকার খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:জে২ লিগের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
প্রমোদ সাওয়ান্ত

**প্রমোদ সাওয়ান্ত** (; জন্ম ২৪ এপ্রিল ১৯৭৩) একজন ভারতীয় রাজনীতিবিদ এবং গোয়ার ত্রয়োদশ এবং বর্তমান মুখ্যমন্ত্রী। সাওয়ান্ত গোয়া বিধানসভার সাঙ্কেলিম আসনের প্রতিনিধিত্ব করেন এবং তিনি ভারতীয় জনতা পার্টির সদস্য।

তিনি পেশায় একজন আয়ুর্বেদ চিকিৎসক। তত্কালীন মুখ্যমন্ত্রী মনোহর পার্রীকরের মৃত্যুর পরবর্তী মুখ্যমন্ত্রী হিসেবে শপথ নেওয়ার আগে তিনি গোয়া বিধানসভার স্পিকার হিসেবে দায়িত্ব পালন করছিলেন।

## প্রাথমিক জীবন এবং শিক্ষা
সাওয়ান্ত ২৪ এপ্রিল ১৯৭৩ সালে পান্ডুরং এবং পদ্মিনী সাওয়ান্তের কাছে জন্মগ্রহণ করেন। তিনি কোলহাপুরের গঙ্গা এডুকেশন সোসাইটির আয়ুর্বেদিক মেডিকেল কলেজ থেকে আয়ুর্বেদ, মেডিসিন এবং সার্জারি ডিগ্রী এবং পুনের তিলক মহারাষ্ট্র বিশ্ববিদ্যালয় থেকে সমাজকর্মের স্নাতকোত্তর ডিগ্রি অর্জন করেন।

## রাজনৈতিক পেশা
সাওয়ান্ত তার নির্বাচনী কর্মজীবন শুরু করেন যখন তিনি ভারতীয় জনতা পার্টির টিকিটে ২০০৮ সালের প্যালে নির্বাচনী এলাকার উপনির্বাচনে প্রতিদ্বন্দ্বিতা করেন এবং ভারতীয় জাতীয় কংগ্রেসের প্রতাপ প্রভাকর গাঁসের কাছে হেরে যান। তিনি ২০১২ সালের বিধানসভা নির্বাচনে সানকেলিম কেন্দ্র থেকে প্রতিদ্বন্দ্বিতা করেছিলেন। তিনি ভারতীয় জাতীয় কংগ্রেসের প্রতাপ প্রভাকর গাঁসকে পরাজিত করে ১৪,২৫৫ (৬৬.০২%) ভোটে জয়ী হন। তিনি অল্প সময়ের জন্য ভারতীয় জনতা পার্টির গোয়া ইউনিটের মুখপাত্র হিসেবেও কাজ করেছেন। পরে ২০১৭ সালে তিনি ১০,০৫৮ (৪৩.০৪%) ভোটে ভারতীয় জাতীয় কংগ্রেসের ধর্মেশ সাগলানিকে পরাজিত করে একই আসন থেকে গোয়া বিধানসভায় পুনরায় নির্বাচিত হন। ২২ মার্চ ২০১৭-এ, তিনি গোয়া বিধানসভার স্পিকার নির্বাচিত হন।

## গোয়ার মুখ্যমন্ত্রী
মনোহর পারিকরের মৃত্যুর পর গোয়ার মুখ্যমন্ত্রীর আসনটি শূন্য হয়। প্রমোদ সাওয়ান্ত পরে বিধানসভা দ্বারা নির্বাচিত হন এবং পরে তিনি ১৯ মার্চ ২০১৯-এ গোয়ার ১৩তম মুখ্যমন্ত্রী হিসাবে শপথ নেন।

## ব্যক্তিগত জীবন
সাওয়ান্ত বর্ণে মারাঠা। তিনি সুলক্ষণাকে বিয়ে করেন, যিনি বিচলিমের শ্রী শান্তাদুর্গা উচ্চ মাধ্যমিক বিদ্যালয়ের রসায়নের শিক্ষক। তিনি ভারতীয় জনতা পার্টির একজন নেতা এবং বর্তমানে বিজেপি মহিলা মোর্চার গোয়া ইউনিটের সভাপতি।

## তথ্যসূত্র

বিষয়শ্রেণী:উত্তর গোয়া জেলার ব্যক্তি
বিষয়শ্রেণী:গোয়ার ভারতীয় জনতা পার্টির রাজনীতিবিদ
বিষয়শ্রেণী:গোয়া বিধানসভার সদস্য ২০২২-২০২৭
বিষয়শ্রেণী:গোয়া বিধানসভার সদস্য ২০১৭-২০২২
বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:গোয়ার মুখ্যমন্ত্রী
বিষয়শ্রেণী:ভারতীয় জনতা পার্টির মুখ্যমন্ত্রী
বিষয়শ্রেণী:গোয়া বিধানসভার সদস্য ২০১২-২০১৭
পুরাতন রাজকীয় প্রাসাদ

**ওল্ড রয়্যাল প্যালেস** হল আধুনিক গ্রিসের প্রথম রাজকীয় প্রাসাদ, যার নির্মাণ কার্য ১৮৪৩ খ্রিস্টাব্দে সম্পন্ন হয়। এই ভবনে ১৯৪৩ খ্রিস্টাব্দে হেলেনিক সংসদ স্থাপন করা হয়। ওল্ড প্যালেসটি আধুনিক এথেন্সের কেন্দ্রস্থলে সিনতাগমা স্কোয়ারের দিকে মুখ করে অবস্থিত।

## ইতিহাস
বাভারিয়ার স্থপতি ফ্রেডরিখ ফন গার্টনার গ্রিসের রাজা অথোনের জন্য অথোনের পিতা বাভারিয়ার রাজা প্রথম লুডভিগ দ্বারা দান করা তহবিলের মাধ্যমে প্রাসাদটির নকশা করেছিলেন। পূর্ববর্তী প্রস্তাবগুলি ওমোনোইয়া স্কোয়ার, কেরামিকস এবং এমনকি এথেন্সের অ্যাক্রোপলিসের শীর্ষে নতুন প্রাসাদটিকে স্থাপন করেছিল। নির্মাণ কাজ ১৮৩৬ খ্রিস্টাব্দে শুরু হয় এবং ১৮৪৩ খ্রিস্টাব্দে শেষ হয়।

## গ্রন্থপঞ্জি
*

## তথ্যসূত্র

## বহিঃসংযোগ

*হেলেনিক সংসদের দাপ্তরিক ওয়েবসাইট
*হেলেনিক সংসদ ভবনের ইতিহাস

বিষয়শ্রেণী:এথেন্সের ল্যান্ডমার্ক
বিষয়শ্রেণী:নব্য-ধ্রুপদী প্রাসাদ
বিষয়শ্রেণী:১৮৪৩-এ গ্রিসে প্রতিষ্ঠিত
বিষয়শ্রেণী:১৮৪৩-এ সম্পূর্ণ ভবন ও কাঠামো
বিষয়শ্রেণী:জাতীয় আইনসভার আসন
বিষয়শ্রেণী:ইউরোপের আইনসভা ভবন
বিষয়শ্রেণী:এথেন্সে সরকারি ভবন
বিষয়শ্রেণী:হেলেনিক সংসদ
বিষয়শ্রেণী:গ্রিসের নব্য-ধ্রুপদী স্থাপত্য
বউলা গাছ

***বউলা গাছ***, **অ্যাসিরিয়ান পাম**, বোরেজ পরিবারের একটি মাঝারি আকারের পর্ণমোচী গাছ যা এশিয়ার স্থানীয়। অন্যান্য সাধারণ নামেরর মধ্যে অন্তর্ভুক্ত **লাসুরা**, **লাভেদা**, **পিদার**, **পানুগেরি**, **নারুভিলি**, **গেদুরি**, **স্পিস্তান**, **বারগুন্ড দুলু**, **ওয়ানান** এবং **এনটেগে**।

এটি প্রাথমিকভাবে এশিয়াতে, সেইসাথে সারা বিশ্বে বিশেষ করে গ্রীষ্মমণ্ডলীয় অঞ্চলে সঠিক ধরনের ভূ-ভৌতিক পরিবেশে বৃদ্ধি পেতে দেখা যায়।  এটি প্রাকৃতিকভাবে উঠে আসছে এবং পূর্বে মিয়ানমার থেকে পশ্চিমে লেবানন এবং সিরিয়া পর্যন্ত প্রচুর পরিমাণে বৃদ্ধি পাচ্ছে।  এর আবাসস্থল সমভূমিতে সমুদ্রপৃষ্ঠ থেকে প্রায় ২০০ মিটার উপরে শুরু হয় এবং পাহাড়ে প্রায় ১৫০০ মিটার উচ্চতায় উঠে।
## বাকল
বউলা গাছের বাকল ধূসর বাদামী বর্ণের এবং অনুদৈর্ঘ্য ও উল্লম্ব ফাটলযুক্ত। পরিপক্কতার দিকে এগিয়ে আসা গাছের মূল বোলের বাকলের মধ্যে যে ফাটলগুলো এত বিশিষ্ট তা পর্যবেক্ষণ করে গাছটিকে দূর থেকে সহজেই শনাক্ত করা যায়।

## পাতা
লাসুরার পাতা চওড়া, ডিম্বাকার, একান্তর এবং ডাঁটাযুক্ত। যার বিস্তার ৭ থেকে ১৫ সেমি x ৫ থেকে ১০ সেমি। বাহ্যিক চেহারার ক্ষেত্রে এগুলি উপরে চকচকে এবং নীচে পিউবেসেন্ট। কচি পাতা লোমযুক্ত হতে থাকে। তাজা পাতাগুলি গবাদি পশুদের জন্য খাদ্য হিসাবে বেশ উপযোগী। এগুলি বিড়ি এবং চেরুট মোড়ানোর জন্যও ব্যবহৃত হয়।

## ফুল
মার্চ-এপ্রিল মাসে লাসুরা গাছে ফুল ফোটে।  বেশিরভাগ পুষ্পমঞ্জরি সাদা রঙের। পৃথক ফুলের ব্যাস প্রায় ৫ মিমি। কিছুটা জায়গায় এগুলি কিছুটা লোমশ এবং সাদা। এটি পর্ণমোচী উদ্ভিদ হওয়ায় প্রজাতিটি একই গাছে পুরুষ ও স্ত্রী ফুল ধরে।  একটি স্বাধীন ফুলের ক্যালিক্স অংশ প্রায় 8৮৮ মিমি লম্বা এবং চকচকে কিন্তু পিউবেসেন্ট নয়।  এটি ফুলে কুঁড়ি খোলার সময় অনিয়মিতভাবে বিভক্ত হয়।

## ফল
বউলার ফল জুলাই-আগস্ট মাসে দেখা দিতে শুরু করে। এটি এক ধরনের ড্রুপ (পাথরের ফল), হালকা ফ্যাকাশে থেকে বাদামী বা এমনকি গোলাপী রঙের।  পাকতে শুরু করলে চেহারাটা কালচে হয়ে যায়। মিউকিলেজের মতো আঠালো আঠা দিয়ে পূর্ণ হওয়ায় সজ্জা কিছুটা স্বচ্ছ হয়। সম্পূর্ণ পাকা হয়ে গেলে পাল্প স্বাদে বেশ মিষ্টি হয়ে যায় এবং বাচ্চারা এটি পুরোপুরি উপভোগ করে। এমনকি অর্ধ পাকা ফলের পাল্প অফিসের কাজে কাগজের আঠার বিকল্প হিসেবে ব্যবহার করা যেতে পারে।

## তথ্যসূত্র

## বহিঃসংযোগ
বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
শ্যাম্পেন

[থাম্ব|শ্যাম্পেনের একটি গ্লাস ওয়াইনের সঙ্গে যুক্ত বৈশিষ্ট্যযুক্ত [তরল বুদবুদ|বুদবুদ প্রদর্শন করে]]
**শ্যাম্পেন** হল একটি ঝকঝকে ওয়াইন, যা অভিধেয় নিয়মের অধীনে ফ্রান্সের শ্যাম্পেন ওয়াইন অঞ্চলে উদ্ভূত ও উত্পাদিত হয়।  এটি উৎপাদনের জন্য নির্দিষ্ট দ্রাক্ষাক্ষেত্র অনুশীলনের প্রয়োজন। দ্রাক্ষাক্ষেত্র অনুশীলনগুলি হল নির্দিষ্ট স্থান থেকে একচেটিয়াভাবে আঙ্গুর সংগ্রহ করা, সুনির্দিষ্ট আঙ্গুর-নিষ্পেষণ পদ্ধতি ও বোতলে মদের গৌণ গাঁজন কার্বনেশন ঘটান।

পিনো নুয়া, পিনো মিউনি ও শ্যার্দুনে আঙ্গুর প্রায় সমস্ত শ্যাম্পেন উৎপাদনে ব্যবহৃত হয়, কিন্তু অল্প পরিমাণে পিনো ব্ল্যাঙ্ক, পিনো গ্রিস (যাকে শ্যাম্পেনে ফ্রোমেনটিউ বলা হয়), আরবানে ও প্যতি ম্যলিয়েকেও ভিনিফাই করা হয়।

শ্যাম্পেন ১৭তম, ১৮তম ও ১৯ম শতকে রাজকীয়তার সঙ্গে যুক্ত হয়েছিল। নেতৃস্থানীয় নির্মাতারা বিজ্ঞাপন ও প্যাকেজিংয়ের মাধ্যমে তাদের শ্যাম্পেনকে আভিজাত্য ও রাজকীয়তার সঙ্গে যুক্ত করার প্রচেষ্টা চালিয়েছিল, যা উদীয়মান মধ্যবিত্তদের মধ্যে শ্যাম্পেনকে জনপ্রিয়তার দিকে পরিচালিত করেছিল।

## তথ্যসূত্র

## বহিঃসংযোগ

*বিশ্ব ইতিহাস বিশ্বকোষ - শ্যাম্পেনের ইতিহাস

বিষয়শ্রেণী:শ্যাম্পেন (ওয়াইন)
বিষয়শ্রেণী:শ্যাম্পেন ওয়াইন এওসি
বিষয়শ্রেণী:উৎসের সুরক্ষিত পদবী সহ ফরাসি পণ্য
বিষয়শ্রেণী:ফরাসি ওয়াইন
বিষয়শ্রেণী:ঝকঝকে ওয়াইন
১০ ডাউনিং স্ট্রিট

লন্ডনের **১০ ডাউনিং স্ট্রিট** হল ফার্স্ট লর্ড অব দ্য ট্রেজারির সরকারি বাসভবন ও কার্যনির্বাহী কার্যালয়, সাধারণত কনভেনশন অনুসারে ফার্স্ট লর্ড অব দ্য ট্রেজারি হলেন যুক্তরাজ্যের প্রধানমন্ত্রী। ভবনটি যুক্তরাজ্যে লোকমুখে ১০ নম্বর নামেও পরিচিত। ৭০ হোয়াইটহল সংলগ্ন মন্ত্রিপরিষদ কার্যালয়ের পাশাপাশি, এটি যুক্তরাজ্য সরকারের সদর দপ্তর।

১০ নম্বর হল ৩০০ বছরের বেশি পুরানো ভবন এবং এতে প্রায় ১০০ টি কক্ষ রয়েছে। এটি লন্ডনের ওয়েস্টমিনস্টার শহরের ডাউনিং স্ট্রিটে অবস্থিত। প্রধানমন্ত্রীর ব্যবহারের জন্য একটি ব্যক্তিগত বাসস্থান তৃতীয় তলায় রয়েছে এবং ভবনের সর্বনিম্ন অংশ একটি রান্নাঘর রয়েছে। অন্যান্য তলে কার্যালয় ও সম্মেলন, অভ্যর্থনা, বসার এবং খাবারের কক্ষ রয়েছে, যেখানে প্রধানমন্ত্রী কাজ করেন এবং  যেখানে সরকারি মন্ত্রী, জাতীয় নেতা ও বিদেশী বিশিষ্ট ব্যক্তিরা প্রধানমন্ত্রীর সঙ্গে দেখা ও আতিথ্যতা লাভ করেন। পশ্চাদ্ভাগে একটি অভ্যন্তরীণ আঙ্গিনা ও বারান্দা থেকে দৃশ্যমান ১/২ একর (০.২ হেক্টর) ক্ষেত্রফল বিশিষ্ট একটি বাগান আছে। সেন্ট জেমস পার্ক সংলগ্ন, ১০ নম্বর ভবনটি ব্রিটিশ রাজের লন্ডন বাসভবন বাকিংহাম প্যালেস থেকে আনুমানিক ৩/৪ মাইল (১.২ কিমি) দূরে অবস্থিত এবং সংসদের উভয় কক্ষের মিলনস্থল ওয়েস্টমিনস্টার প্রাসাদের নিকটবর্তী।

১০ ডাউনিং স্ট্রিট হল সরকারি সম্পত্তি। এটির নিবন্ধিত আইনি শিরোনামটি ''সেক্রেটারি অব স্টেট ফর লেভেলিং আপ, হাউসিং অ্যান্ড কমুনিটিজ'' নামে ধারণ করা হয়েছে (রাষ্ট্র সচিব হলেন একজন কর্পোরেশন সোল)।

## তথ্যসূত্র

বিষয়শ্রেণী:ব্রিটিশ প্রধানমন্ত্রীর কার্যালয়
বিষয়শ্রেণী:ডাউনিং স্ট্রিটের ভবন ও কাঠামো
বিষয়শ্রেণী:মন্ত্রিপরিষদ বিভাগ
বিষয়শ্রেণী:যুক্তরাজ্যের সরকারি বাসভবন
বিষয়শ্রেণী:প্রধানমন্ত্রীর বাসভবন
ধনুষ্কোড়ি

**ধনুষ্কোড়ি** ভারতের তামিলনাড়ু রাজ্যের পাম্বন দ্বীপের দক্ষিণ-পূর্ব প্রান্তে একটি পরিত্যক্ত শহর ।  এটি পাম্বনের দক্ষিণ-পূর্ব এবং প্রায়  শ্রীলঙ্কার তালাইমান্নারের পশ্চিমে। শহরটি ১৯৬৪ সালের রামেশ্বরম ঘূর্ণিঝড়ের সময় ধ্বংস হয়ে গিয়েছিল এবং পরে জনবসতিহীন রয়ে গেছে। আজ ধনুষ্কোটিতে দিনের বেলায় শুধুমাত্র কিছু বিক্রেতা এবং রেস্তোরাঁ দেখা যায় এবং দীর্ঘ ধ্বংস হওয়া শহরের ধ্বংসাবশেষ আছে।

## ইতিহাস
ধনুষ্কোড়িতে ১৯৬৪ সালে প্রাকৃতিক বিপর্যয় ঘটে এবং একসময়ের সমৃদ্ধিশালী শহর, পোতাশ্রয় ও তীর্থস্থান, ধ্বংসস্তূপে পরিণত হয়। তার সমসময়ে স্থানটিতে রামেশ্বরমের সমান জনসংখ্যা ছিল। ওই প্রাকৃতিক বিপর্যয়ে স্থানটি পুরোপুরি ধ্বংস হয়ে যায়, ২০০০ মানুষের মৃত্যু ঘটে এবং সমস্ত রকম শক্তি সরবরাহ ও যোগাযোগ ব্যবস্থা বন্ধ হয়ে যায়। ঘরবাড়ি, মন্দির, গির্জা ও ধর্মশালা সবকিছু ধূলিস্যাৎ হয়ে যায় ও একটি ভূতের শহরে পরিণত হয়। কিছু ধর্মশালা রামেশ্বরমে স্থানান্তরিত করা হয়। কিন্তু ধনুষ্কোড়িকে পুননির্মাণ করা যায়নি। সাইক্লোনের পূর্বে ধনুষ্কোড়ি রেলের মাধ্যমে মূল ভূখণ্ড ও পমবনের সাথে সুসংযোজিত ছিল। ধনুষ্কোড়ি রেলওয়ে স্টেশনটি এখনও বর্তমান এবং এটিই স্থানটিকে ভূতুড়ে শহরে পরিণত করেছে।

## তথ্যসূত্র

বিষয়শ্রেণী:ভারতের দ্বীপ
বিষয়শ্রেণী:বঙ্গোপসাগরের দ্বীপ
বিষয়শ্রেণী:মান্নার উপসাগর
বিষয়শ্রেণী:রামায়ণের স্থান
বিষয়শ্রেণী:১৯৬৪-এ ভারতে বিলুপ্ত
এ. দেবরাজ

**এ. দেবরাজ** ভারতের একজন তামিল রাজনীতিবিদ ছিলেন, তিনি তামিলনাড়ুর তামিলনাড়ুর বিধানসভা সদস্য ছিলেন, তার নির্বাচনী এলাকা ছিলো চেইয়ার। ১৯৯১ সালে তিনি সর্বভারতীয় আন্না দ্রাবিড় মুনেত্র কড়গম-এর সদস্য হিসেবে চেইয়ার এলাকার বিধানসভা সদস্য নির্বাচিত হন। তিনি ৬০ শতাংশ ভোট পেয়ে নির্বাচিত হয়েছিলেন। তার প্রতিদ্বন্দ্বী ছিলেন একজন দ্রাবিড় মুনেত্র কড়গম দলের সদস্য, তার সাথে নির্বাচনী লড়াইয়ে জিতে যান দেবরাজ এবং দেবরাজ ভোট পান তার প্রতিদ্বন্দ্বীর চেয়ে ৩৫,৯৫৫ বেশি ভোট। বিধানসভা সদস্য নির্বাচিত হওয়ার পর তিনি স্বল্পকাল মাদ্রাজ বিশ্ববিদ্যালয়ের ভারপ্রাপ্ত অস্থায়ী উপাচার্য হিসেবে দায়িত্ব পালন করেছিলেন।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:তামিলনাড়ু বিধানসভার সদস্য ১৯৯১-১৯৯৬
বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ
১১ ডাউনিং স্ট্রিট

**১১ ডাউনিং স্ট্রিট** (কখনও কখনও শুধুমাত্র **নম্বর ১১** হিসাবে উল্লেখ করা হয়) হল ব্রিটেনের ধনাধ্যক্ষের (যার ঐতিহ্যগতভাবে ''সেকেন্ড লর্ড অব দ্য ট্রেজারী'' উপাধি রয়েছে) সরকারি বাসভবন। বাসভবনটি ১৬৮২ সালে লন্ডনের ডাউনিং স্ট্রিটে প্রধানমন্ত্রীর সরকারি বাসভবন ১০ নম্বরে পাশে নির্মিত হয়েছিল।

সেখানে ১৮০৬ সালে বসবাসকারী প্রথম চ্যান্সেলর হলেন হেনরি পেটি-ফিটজমারিস, কিন্তু *নম্বর ১১* ১৮২৮ খ্রিস্টাব্দের আগে পর্যন্ত চ্যান্সেলরের সরকারি বাসভবন হয়ে ওঠেনি।

১৯৯৭ সাল থেকে, প্রধানমন্ত্রী টনি ব্লেয়ার, গর্ডন ব্রাউন, ডেভিড ক্যামেরন, থেরেসা মে ও বরিস জনসন *নম্বর ১১*-এর উপরের ফ্ল্যাটটি তাদের কার্যালয়ের মেয়াদের সম্পূর্ণ বা আংশিক অংশের জন্য বসবাস করতে বেছে নিয়েছিলেন, কারণ এটির আবাসিক অ্যাপার্টমেন্ট ১০ নম্বরের থেকে বড়। যাইহোক, প্রধানমন্ত্রীর বাড়িটিকে ঐতিহ্যগতভাবে ১১ নম্বরে বলে বর্ণনা করা হয়।

## তথ্যসূত্র

বিষয়শ্রেণী:যুক্তরাজ্যের সরকারি বাসভবন
বিষয়শ্রেণী:লন্ডনে জাতীয় সরকারের ভবন
সচলায়তন (ব্লগ)

**সচলায়তন** বাংলাদেশের একটি ব্লগিং সাইট। সাইটটি ২০২৪ সালের ৯ই মে কেবল-পাঠ্য মোডে নিয়ে যাওয়া হয়।

## ইতিহাস
নির্বাচিত লেখক নিয়ে গড়ে উঠায় এটি খ্যাতি পেয়েছিল। তবে অনেক লেখক ফেসবুকে বা টুইটারে চলে যাওয়ায় বাংলা ব্লগ অনেকটা নিস্তেজ হয়ে যায়, যা সচলায়তনের জনপ্রিয়তা কমার মূল কারণ। ব্লগের মতো নিবন্ধন, সম্পাদনার ঝক্কি ফেসবুকে না থাকাকেও এই ব্লগিং থেকে সরে আসার একটা বড় কারণ বলে মনে করা হয়। এতে লেখার মান অনেক সময় কমে যায়। ব্লগিংকে বিতর্কিত করা, ব্লগারদের হত্যার ঘটনা, সেসব মামলার বিচারকাজ নিষ্পত্তি না হওয়া এবং স্বাধীনভাবে মতপ্রকাশের ওপর সরকারের নজরদারির কারণে ব্লগিং অনেকটা সীমিত হয়েছে।

তবে বাংলাদেশে ব্লগিং সবচেয়ে বেশি জনপ্রিয়তা পেয়েছিল যুদ্ধাপরাধীদের ফাঁসির দাবিতে ২০১৩ শাহবাগে আন্দোলন চলাকালীন। সে সময় নির্দিষ্ট দলের পক্ষে বা বিপক্ষে লেখা হতো, আবার রাজনৈতিক সংকট থেকে উত্তরণের উপায় নিয়েও লিখতেন কেউ কেউ।

জুলাই ২০০৮ সালে, সচলায়তন আইপি অবরোধ করা হয়, তারপর নতুন আইপি থেকে এই ব্লগ আবার চালু হয়। ২০২৪ সালের ৯ মে, সচলায়তন অনির্দিষ্টকালের জন্য কেবল-পাঠ্য মোডে নিয়ে যাওয়া হয়।

## তথ্যসূত্র

## বহিঃসংযোগ
* 

বিষয়শ্রেণী:বাংলা ব্লগ
বিষয়শ্রেণী:বাংলাদেশী ওয়েবসাইট
বিষয়শ্রেণী:বাংলাদেশে ব্লগিং
ক্যারি-অ্যান মস

**ক্যারি-অ্যান মস** (জন্ম: ২১ আগস্ট ১৯৬৭) একজন কানাডীয় অভিনেত্রী। শুরুতে টেলিভিশনে কাজ করলেও পরে, তিনি *দ্য ম্যাট্রিক্স* সিরিজে (১৯৯৯-বর্তমান) ট্রিনিটির ভূমিকায় অভিনয়ের জন্য আন্তর্জাতিকভাবে খ্যাতি অর্জন করেন। তিনি *[[মেমেন্টো (চলচ্চিত্র)|মেমেন্টো]]* (২০০০) এ অভিনয় করেছেন যার জন্য তিনি সেরা সহায়ক মহিলা ক্যাটাগরিতে ইন্ডিপেন্ডেন্ট স্পিরিট পুরস্কার জিতেছেন, *[[রেড প্ল্যানেট]]* (২০০০), *[[শোকোলা|চকোলেট]]* (২০০০), *ফিডো* (২০০৬), *স্নো কেক* (২০০৬) এ পার্শ্ব চরিত্রে একজন অভিনেত্রীর সেরা অভিনয় এর জন্য তিনি জিনি পুরস্কার জিতেছেন, *ডিস্টার্বিয়া* (২০০৭), আনথিঙ্কেবল (২০১০), *সাইলেন্ট হিল:* *রিভেলেশন* (২০১২), এবং *পম্পেই* (২০১৪)। তিনি নেটফ্লিক্সের জন্য মার্ভেল টেলিভিশন দ্বারা তৈরি বেশ কয়েকটি টেলিভিশন ধারাবাহিকেও জেরি হোগার্থের চরিত্রে অভিনয় করেছেন, বিশেষত *জেসিকা জোন্স* (২০১৫-২০১৯)।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:আমেরিকান একাডেমি অব ড্রামাটিক আর্টসের প্রাক্তন শিক্ষার্থী
বিষয়শ্রেণী:কানাডীয় কণ্ঠাভিনেত্রী
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:২০শ শতাব্দীর কানাডীয় অভিনেত্রী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:মার্কিন যুক্তরাষ্ট্রে কানাডীয় প্রবাসী অভিনেত্রী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
৫টার্স: ক্যাসল অব ডার্ক মাস্টার

**৫টার্স: ক্যাসল অব ডার্ক মাস্টার** ২০১১ সালের একটি হিন্দি চলচ্চিত্র। ছবির গল্প লিখেছেন ভি এস বিজয়ালক্ষ্মী এবং ছবিটি পরিচালনা করেছেন জি বেনুগোপাল। লাইট মাস্টার ও ডার্ক মাস্টার এর দৈত্য চরিত্রে অভিনয় করেছেন অবিনাশ এছাড়াও এতে বেশ কিছু শিশুশিল্পী রয়েছে।

## অভিনয়ে
* অবিনাশ – লাইট মাস্টার/ডার্ক মাস্টার
* গগন পি – রকি
* সম্রাট – সানি
* আকাশ – ডলু
* হিথাইশাইনি – আশা
* তেজু – নিশা

## সংগীত

## তথ্যসূত্র

## বহিঃসংযোগ
বিষয়শ্রেণী:২০১১-এর ভারতীয় চলচ্চিত্র
বিষয়শ্রেণী:২০১১-এর চলচ্চিত্র
বিষয়শ্রেণী:হিন্দি ভাষার চলচ্চিত্র
দক্ষিণাঞ্চল ক্রিকেট দল (ভারত)

**দক্ষিণাঞ্চল ক্রিকেট দল** হল একটি প্রথম-শ্রেণীর ক্রিকেট দল যা ভারতের ঘরোয়া ক্রিকেটে অংশ নেয়। মূলত দিলীপ ট্রফি, সৈয়দ মুশতাক আলী ট্রফি ও দেওধর ট্রফিতে অংশ নেয়। দক্ষিণ ভারতের সাতটি দল নিয়ে এই দলটি গঠিত যারা যথাক্রমে, তামিলনাড়ু, কর্ণাটক, কেরালা, হায়দ্রাবাদ, অন্ধ্রপ্রদেশ, গোয়া ও পুদুচেরি।

দক্ষিণাঞ্চল ১১ বার দিলীপ ট্রফি জিতেছে, যা অঞ্চলগুলির মধ্যে তৃতীয় স্থান অধিকার করে। সর্বোচ্চ জিতেছে উত্তরাঞ্চল ক্রিকেট দল (১৭ বার)।

## বর্তমান দল

### অধিনায়ক

* হনুমা বিহারী (অন্ধ্রপ্রদেশ)

### ব্যাট্সমেন
*বিজয় শঙ্কর (তামিলনাড়ু)
*মায়াঙ্ক আগরওয়াল (কর্ণাটক)
*রবিকুমার সমর্থ (কর্ণাটক)
*শচীন বেবি (কেরালা) 
*তিলক বর্মা (অন্ধ্রপ্রদেশ)

### অল-রাউন্ডার
*ওয়াশিংটন সুন্দর (তামিলনাড়ু)

### উইকেট-রক্ষক
*কে এস ভারত (অন্ধ্রপ্রদেশ)
*রিকি ভুই (অন্ধ্রপ্রদেশ)
*বিষ্ণু বিনোদ (কেরালা)

### স্পিনার
*মুরুগান অশ্বিন (তামিলনাড়ু)
*রবিশ্রীনিবাসন সাই কিশোর (তামিলনাড়ু)

### পেসার
*বিদ্বথ কাভেরাপ্পা (কর্ণাটক)
*বিজয়কুমার বৈশক (কর্ণাটক)

### নবাগত

* সাই সুদর্শন (তামিলনাড়ু)
* প্রদোষ রঞ্জন পাল (তামিলনাড়ু)

## আন্তর্জাতিক খেলোয়াড়গণ
*রজার বিনি 
*শ্রীনিবাসরাঘবন ভেঙ্কটরাঘবন 
*সৈয়দ আবিদ আলী 
*মনসুর আলি খান পতৌদি 
*সৈয়দ কিরমানি 
*ব্রিজেশ প্যাটেল 
*এম. এল. জয়সীমা 
*আব্বাস আলী বেগ 
*মোহাম্মদ আজহারউদ্দীন 
*লক্ষ্মীপতি বালাজী 
*রাহুল দ্রাবিড় 
*দিনেশ কার্তিক 
*অনিল কুম্বলে 
*ভি. ভি. এস. লক্ষ্মণ 
*এস. শ্রীশান্ত 
*জাভাগল শ্রীনাথ 
*ভেঙ্কটেশ প্রসাদ 
*প্রজ্ঞান ওঝা 
*ভাগবত চন্দ্রশেখর 
*ইরাপল্লী প্রসন্ন 
*কৃষ্ণমাচারি শ্রীকান্ত 
*গুণ্ডাপ্পা বিশ্বনাথ 
*সুনীল জোশী 
*মুরলী বিজয় 
*বিজয় ভরদ্বাজ 
*রবিচন্দ্রন অশ্বিন 
*রবিন উথাপ্পা 
*করুণ নায়ার 
*মনীষ পাণ্ডে 
*স্টুয়ার্ট বিনি 
*বিনয় কুমার 
*অভিনব মুকুন্দ 
*অভিমন্যু মিথুন 
*শ্রীনাথ অরবিন্দ 
*বিজয় শঙ্কর 
*লোকেশ রাহুল 
*মায়াঙ্ক আগরওয়াল 
*হনুমা বিহারী 
*মোহাম্মদ সিরাজ 
*সঞ্জু স্যামসন 
*ওয়াশিংটন সুন্দর 
*টি. নটরাজন

## বহিঃসংযোগ
* দক্ষিণাঞ্চল ক্রিকেট দল, ক্রিকেট আর্কাইভ

বিষয়শ্রেণী:ভারতের প্রথম-শ্রেণীর ক্রিকেট দল
কাজীপাড়া মেট্রো স্টেশন

**কাজীপাড়া মেট্রো স্টেশন** ঢাকা মেট্রোরেলের একটি স্টেশন। এই স্টেশনটি ঢাকার কাজীপাড়ায় অবস্থিত। স্টেশনটি এমআরটি লাইন ৬-এর অন্তর্গত।

## ইতিহাস
কাজীপাড়া মেট্রো স্টেশনটি "প্যাকেজ সিপি-০৪"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৪"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।

২০২৩ সালের ১৫ মার্চে মেট্রো রেল পরিষেবার জন্য এটি চালু করা হয়।

## স্টেশন
### স্টেশন বিন্যাস

## তথ্যসূত্র

বিষয়শ্রেণী:ঢাকা মেট্রো স্টেশন
বিষয়শ্রেণী:এমআরটি লাইন ৬
বিষয়শ্রেণী:২০২৩-এ বাংলাদেশে প্রতিষ্ঠিত
বিষয়শ্রেণী:২০২৩-এ চালু রেলওয়ে স্টেশন
হিরোয়াকি ওকুনো

**হিরোয়াকি ওকুনো** (, ; জন্ম: ১৪ আগস্ট ১৯৮৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।

## প্রারম্ভিক জীবন
হিরোয়াকি ওকুনো ১৯৮৯ সালের ১৪ই আগস্ট তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:সেরেসো ওসাকার খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:ভেগালতা সেন্দাইয়ের খেলোয়াড়
বিষয়শ্রেণী:জে২ লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
শ্রীনাথ অরবিন্দ

**শ্রীনাথ অরবিন্দ** (; জন্ম: ৮ এপ্রিল ১৯৮৪) একজন সাবেক ভারতীয় ক্রিকেটার, যিনি কর্ণাটক এবং রয়্যাল চ্যালেঞ্জার্স ব্যাঙ্গালোরের হয়ে খেলেছেন। ২০১৫ সালের ২রা অক্টোবর তারিখে, তিনি দক্ষিণ আফ্রিকার বিরুদ্ধে ভারতের হয়ে টুয়েন্টি২০ আন্তর্জাতিকে অভিষেক করেছেন।

## আন্তর্জাতিক ক্রিকেট
একজন বাম-হাতি মিডিয়াম-ফাস্ট বোলার অরবিন্দ ২০১১ সালের অক্টোবর মাসে ইংল্যান্ডের বিরুদ্ধে সিরিজের জন্য ভারতের একদিনের আন্তর্জাতিক দলে ডাক পেয়েছিলেন, কিন্তু তিনি এক ম্যাচও খেলেননি। ২০১৫ সালের ২রা অক্টোবর তারিখে, তিনি দক্ষিণ আফ্রিকার বিরুদ্ধে টুয়েন্টি২০ আন্তর্জাতিকে অভিষেক করেছেন।

অরবিন্দ ভারতের হয়ে আন্তর্জাতিক ক্রিকেটএ মাত্র এক ম্যাচেই খেলেছেন। ২০১৫ সালের অক্টোবর মাসে, দক্ষিণ আফ্রিকার বিপক্ষে ভারতের হয়ে অভিষেকের পর তিনি আর কখনো আন্তর্জাতিক ক্রিকেট খেলেননি।

## ঘরোয়া ক্রিকেট
২০১১ চ্যাম্পিয়ন্স লিগ টুয়েন্টি২০-এ অরবিন্দ রয়্যাল চ্যালেঞ্জার্স ব্যাঙ্গালোরের হয়ে ছয়টি ম্যাচে খেলেছিলেন; উক্ত প্রতিযোগিতার ফাইনালে তার দল মুম্বই ইন্ডিয়ান্সের কাছে পরাজিত হয়েছিল।

অরবিন্দ কয়েক বছর পূর্বে তার খেলোয়াড়ি জীবনের জন্য হুমকিস্বরূপ একটি সড়ক দুর্ঘটনার সম্মুখীন হয়েছিলেন। ২০০৮ সালে তিনি প্রথম-শ্রেণীর ক্রিকেটে অভিষেক করেছিলেন। তিনি বাম-হাতি ফাস্ট এবং বাম-হাতি স্পিন উভয় ক্ষেত্রেই বোলিং করার দক্ষতার জন্য পরিচিত।

## অবসর
২০১৮ সালের ২৭শে ফেব্রুয়ারি তারিখে, বিজয় হাজারে ট্রফির ফাইনাল জয়ের পর অরবিন্দ সব ধরনের ক্রিকেট থেকে অবসরের ঘোষণা দিয়েছেন।

## তথ্যসূত্র

## বহিঃসংযোগ
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:বেঙ্গালুরু থেকে আগত ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:কর্ণাটকের ক্রিকেটার
বিষয়শ্রেণী:দক্ষিণাঞ্চলের ক্রিকেটার